यतिबेला लोकतन्त्र नचाहने तप्का विभिन्न नाममा सलबलाइरहेका छन् । विखण्डनकारीलाई देशको मौजूदा कानुनबमोजिम बेलैमा तह नलगाउने हो भने यो देश फेरि प्रयोगशाला बन्न सक्छ । के नेपाल हिंसाको खेती गर्ने प्रयोगशाला हो ? अब नेपाल र नेपाली जनताले हिंसा सहन गर्न सक्दैन । अहिंसात्मक आन्दोलनको बाटो विश्वभर लोकप्रिय र सर्वस्वीकार्य छ । मानिसको सबैभन्दा ठूलो हक बाँच्न पाउने अधिकार हो । लोकतन्त्रको सुन्दर पक्ष नै त्यही हो । जीवन र स्वतन्त्रताको लागिनै लोकतन्त्र चाहिने हो ।
